ສະຫະລັດຈະໄປຫາລື ກັບພັນທະມິດ ໃນເອເຊຍ
ເປົ້າ​ໝາຍ​ຂອງ​ນະ​ໂຍບາຍສະຫະລັດ​ ແມ່ນຮັບປະກັນ​​ໃຫ້​ມີ​ ສະພາບ​ແວດ​ລ້ອມ​ທີ່​ທຸ່ນ​ທ່ຽງ ​ແລະ​ທໍານາຍ​ໄດ້​ຫລາຍ​ຂຶ້ນ ໃນຂົງເຂດເອເຊຍຕາເວັນອອກນັ້ນ.
ນັກການທູດຂັ້ນອາວຸໂສທ່ານນຶ່ງໃນວົງການລັດຖະບານໂອບາມາກ່າວວ່າ ທ່ານຈະເດີນທາງ ກັບຄືນໄປຍັງເອເຊຍໃນສັບປະດາໜ້ານີ້ ເພາະຢາກຮູ້ວ່າບັນດາເຈົ້າໜ້າທີ່ເກົາຫລີໃຕ້ແລະຍີ່ ປຸ່ນຈະມີຄວາມເຫັນແນວໃດກ່ຽວກັບລູກຊາຍຫລ້າຂອງທ່ານກິມຈົງອິລ ຜູ້ນໍາສູງສຸດຂອງເກົາ ຫລີເໜືອນັ້ນ ຜູ້ສື່ຂ່າວວີໂອເອລາຍງານວ່າ ນອກນີ້ແລ້ວ ທ່ານ Kurt Campbell ລັດຖະ ມຸນຕີຊ່ອຍວ່າການກະຊວງການຕ່າງປະເທດສະຫະລັດ ຮັບຜິດຊອບກິດຈະການເອເຊຍຕາ ເວັນອອກແລະຍ່ານມະຫາສະມຸດປາຊີຟິກ ຍັງຈະພະຍາຍາມຊອກຫາທາງຜ່ອນຄາຍຄວາມ ເປັນຫ່ວງກັງວົນຂອງຈີນ ກ່ຽວກັບເຈດຕະນາຂອງສະຫະລັດໃນທະເລຈີນໃຕ້ນັ້ນ ເຊ່ນກັນ ທ່ານ Kurt Campbell ກ່າວວ່າ ສະຫະລັດຮູ້ຈັກໜ້ອຍ ຫລາຍກ່ຽວກັບທ້າວກິມຈົງອຸນ ແລະກໍາລັງຊອກຫາລາຍລະອຽດເພີ່ມຕື່ມ ເຊ່ນດຽວກັນກັບຄົນອື່ນໆນັ້ນ ທ່ານ Campbell ກ່າວຕໍ່ໄປວ່າ ທາງກຸງວໍຊິຕັນຈະເອົາທ່າທີ ລະມັດລະວັງຕໍ່ໄປ ແລະຮັບຟັງຢ່າງລະມັດລະວັງຄວາມ ເຫັນທີ່ພວກພັນທະມິດໃນຂົງເຂດ ຈະສະແດງອອກມານັ້ນ ຊຶ່ງທ່ານ Campbell ກ່າວດັ່ງນີ້: “ ໃນວັນອັງຄານຜ່ານມານີ້ ທ່ານ P J Crowley ໂຄສົກປະຈໍາກະຊວງການຕ່າງປະເທດ ສະຫະລັດ ກໍໄດ້ສະແດງຄວາມເຫັນອອກມາ ຢ່າງລະມັດລະວັງເຊ່ນກັນ ກ່ຽວກັບການຕັດສິນໃຈຕ່າງໆຂອງກອງປະຊຸມພັກກໍາມະກອນຂອງເກົາຫລີເໜືອ ໃນສັບປະດານີ້ ທ່ານ Crowley ກ່າວວ່າ: ອົງການຂ່າວທີ່ລັດເປັນຜູ້ຄວບຄຸມຂອງເກົາຫລີເໜືອ ປະກາດໃຫ້ຮູ້ໃນວັນພຸດອາທິດນີ້ວ່າ ທ້າວກິມຈົງອຸນ ທີ່ເຊື່ອກັນວ່າ ຢູ່ໃນໄວ 27 ຫລື 28 ປີນັ້ນ ໄດ້ຖືກແຕ່ງຕັ້ງໃຫ້ເປັນສະມາ ຊິກໃນຄະນະກໍາມະການສູນກາງພັກກໍາມະ ກອນເກົາຫລີເໜືອ ແລະຖືກແຕ່ງຕັ້ງໃຫ້ເປັນ ຮອງປະທານຂອງຄະນະກໍາມາທິການກາງກອງທັບເຊ່ນກັນ ແລະໄດ້ຖືກເລື່ອນຊັ້ນໃຫ້ເປັນ ນາຍພົນສີ່ດາວ ໃນກອງທັບແຫ່ງຊາດ ກ່ຽວກັບການຊ້ອມລົບຮ່ວມທາງທະເລຂອງກອງທັບສະຫະລັດແລະເກົາຫລີໃຕ້ໃນເຂດທະເລເຫລືອງນັ້ນ ທ່ານ Campbell ໄດ້ເວົ້າຢູ່ໃນຄໍາປາໃສຕໍ່ກອງປະຊຸມຂອງສູນກາງສຶກສາດ້ານຍຸດທະສາດແລະລະຫວ່າງຊາດທີ່ກຸງວໍຊິງຕັນວ່າ ການຊ້ອມລົບທີ່ວ່ານີ້ບໍ່ໄດ້ແນໃສ່ຈີນ ແຕ່ ເປັນການສົ່ງສັນຍານທີ່ແຈ້ງຂາວໄປຍັງເກົາຫລີເໜືອວ່າ ການເກາະຜິດໃດໆໃນອະນາຄົດ ເຊ່ນການຍິງເຮືອລົບເກົາຫລີໃຕ້ລໍານຶ່ງຈົມນໍ້າໃນເດືອນມີນາຜ່ານມາ ທີ່ໄດ້ເອົາຊີວິດທະຫານ ເຮືອໄປ 46 ຄົນນັ້ນ ຈະໄດ້ຮັບການຕອບໂຕ້ແນວໃດ ເກົາຫລີໃຕ້ກ່າວວ່າ ການສືບສວນ ສອບສວນລົງຄວາມເຫັນວ່າ ລະເບີດຕໍປີໂດຂອງເກົາຫລີເໜືອໄດ້ທໍາລາຍແລະເຮັດໃຫ້ເຮືອລົບ Cheonan ຈົມນໍ້າ ແຕ່ກຸງພຽງຢາງປະຕິເສດຕໍ່ຂໍ້ກ່າວຫາດັ່ງກ່າວ ພ້ອມດຽວກັນນີ້ ລັດຖະມຸນຕີຊ່ອຍວ່າການກະຊວງການຕ່າງປະເທດສະຫະລັດ ກໍໄດ້ມີຄວາມເຫັນທີ່ແນໃສ່ເພື່ອຜ່ອນຄາຍຄວາມເປັນຫ່ວງຂອງຈີນ ກ່ຽວກັບທະເລຈີນໃຕ້ທີ່ເປັນບັນຫາຂັດແຍ່ງກັນລະຫວ່າງຈີນກັບປະເທດເພື່ອນບ້ານ ບ່ອນທີ່ຈີນໄດ້ເພີ່ມການມີໜ້າຂອງກອງທັບເຮືອຂອງຕົນຂຶ້ນນັ້ນ ໃນຖ້ອຍຖະແຫລງທີ່ກຽມໄວ້ລ່ວງໜ້າ ຕໍ່ກອງປະຊຸມວ່າດ້ວຍຄວາມໝັ້ນຄົງຂອງຂົງເຂດອ່າຊ່ຽນ ໃນເດືອນກໍລະກົດຜ່ານມານັ້ນ ທ່ານນາງຮີນລາຣີ ຄລິນຕັນ ລັດຖະມຸນຕີການຕ່າງປະເທດສະຫະ ລັດກ່າວວ່າ ສະຫະລັດມີຜົນປະໂຫຍດແຫ່ງຊາດ ໃນການມີເສລີພາບຂອງການເດີນເຮືອ ການເປີດກວ້າງໃນການຊົມໃຊ້ທາງທະເລຮ່ວມກັນຂອງເອເຊຍ ແລະການເຄົາລົບນັບຖືກົດ ໝາຍສາກົນໃນທະເລຈີນໃຕ້ນັ້ນ ທ່ານ Campbell ກ່າວວ່າ ເປົ້າໝາຍຂອງນະໂຍບາຍສະຫະລັດແມ່ນຮັບປະກັນໃຫ້ມີສະ ພາບແວດລ້ອມທີ່ທຸ່ນທ່ຽງແລະທໍານາຍໄດ້ຫລາຍຂຶ້ນ ຊຶ່ງທ່ານ Campbell ກ່າວຕໍ່ໄປວ່າ: ພ້ອມດຽວກັນນີ້ ທ່ານ Campbell ໄດ້ກ່າວຊົມເຊີຍທ່ານນາໂອໂຕ ກັນ ນາຍົກລັດຖະ ມຸນຕີຍີ່ປຸ່ນ ສໍາລັບການຮັບມືຂອງທ່ານກັບການຜິດຖຽງກັນກັບຈີນ ໃນເລື້ອງການກັກໂຕ ພວກລູກເຮືອຫາປາລໍານຶ່ງຂອງຈີນ ທີ່ຍີ່ປຸ່ນໄດ້ຈັບໄປຢູ່ໃນເຂດນ່ານນໍ້າທີ່ເປັນບັນຫາໂຕ້ແຍ່ງກັນ ໃນທະເລຈີນໃຕ້ນັ້ນ ທ່ານ Campbell ກ່າວວ່າ ທ່ານກັນໄດ້ດໍາເນີນການໄປ ດ້ວຍ ຄວາມເຂົ້າໃຈຂອງລັດຖະບຸລຸດ ໃນຄວາມຈໍາເປັນຂອງທັງສອງປະເທດ ທີ່ຈະຕ້ອງທໍາງານ ຮ່ວມກັນເພື່ອແກ້ໄຂບັນຫານີ້ ແລະທ່ານທໍານາຍວ່າ ຄວາມເສຍຫາຍໃດໆທີ່ໄດ້ເກີດຂຶ້ນແລ້ວນັ້ນ ຈະໄດ້ ຮັບການປົວແປງຄືນໂດຍໄວ